Līdzskaņu mija

Līdzskaņu mija ir vēsturiskas pārmaiņas, kuru rezultātā sākotnējā saknes beigu līdzskaņa vietā stājas cits līdzskanis. Pastāv vairāki līdzskaņu mijas veidi.

 D, t mija 
Līdzskaņu mija d un t ietekmē ir novērojama tādiem pirmās konjugācijas darbības vārdiem, kam īstenības izteiksmes vienkāršajā pagātnē saknē beidzamais burts ir t vai d, tāpat tas novērojams no šiem darbības vārdiem atvasināto divdabju formās.

T ietekme
D un t pārvēršanas par s šādās formās:
 nenoteiksmē, piemēram, veda→vest;
 vēlējuma izteiksmē, piemēram, veda→vestu;
 divdabī ar izskaņu -ts, -ta, piemēram, veda→vests

D ietekme
D un t pārvēršanas par z šādās formās:
 divdabī ar izskaņu -dams, -dama, piemēram, veda + dams→vezdams.

Līdzskaņu mija nenotiek, ja darbības vārda sakne pagātnē beidzas ar līdzskani s vai z, piemēram, berza→berzdams, berzts, berzt, berztu.

 J noteiktā mija 

Līdzskaņu mija j ietekmē novērojama otrās, piektās un sestās deklinācijas lietvārdiem dažādās tā formās, kā arī pirmās konjugācijas darbības vārdiem.

 Mija  Piemērs b→bj  gulbis→gulbja c→č  lācis→lāča d→ž  briedis→brieža dz→dž  dadzis→dadža g→dz  lūgt→lūdzu k→c  liekt→liecu l→ļ  sīlis→sīļa m→mj  zeme→zemju n→ņ  zirnis→zirņa p→pj  krupis→krupja r→r  teteris→tetera s→š  lasis→laša t→š  vācietis→vācieša v→vj  cirvis→cirvja z→ž  vēzis→vēža

Ja blakus mijas divi līdzskaņi, tad to sauc par līdzskaņu grupu miju.

 Mija  Piemērs kst→kš  pāksts→pākšu ln→ļņ  cilnis→ciļņa sl→šļ  kāpslis→kāpšļa sn→šņ  atkusnis→atkušņa zl→žļ  zizlis→zižļa zn→žņ  zvaigzne→zvaigžņu

Pastāv vairāki izņēmumi, kur līdzskaņu mija j ietekmē nenotiek.

 I, ī, e, ē, ei mija 
Līdzskaņu mija i, ī, e, ē, ei ietekmē novērojama dažādos atvasinātos vārdos un dažās darbības vārdu formās.

Šajā mijā k pārvēršas par c (piemēram, braukt→braucu) un g par dz (piemēram, augt→audz).

 Ārējās saites 
 Līdzskaņu mija
 Eduspace informācija

Kategorija:Fonētika